Diari Oficial de la Generalitat Valenciana


Sumari del DOGV 3533, del 07-07-1999 (1999/6386)

Pagament de la fase prèvia i/o indemnitzacions derivades de la ràpida ocupació de l'expedient d'expropiació forçosa incoat per a l'execució de les unitats d'execució números 6 i 15r del Pla Especial de protecció i reforma interior del Barri de Velluters (València).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/6386


Organisme emissor
:   Institut Valencià de l'Habitatge, SA

Tipus de document
:   Anunci

Pagament de la fase prèvia i/o indemnitzacions derivades de la ràpida ocupació de l'expedient d'expropiació forçosa incoat per a l'execució de les unitats d'execució números 6 i 15r del Pla Especial de protecció i reforma interior del Barri de Velluters (València). [1999/X6386]
  
Per Resolució de 30 de juliol de 1998, (BOP núm. 196, de 19.08.1998), el conseller d'Obres Públiques, Urbanisme i Transports de la Generalitat Valenciana aprovà definitivament les modificacions del Pla Especial de Protecció i Reforma Interior (PEPRI) del Barri de Velluters de València, i les iniciatives de programes d'actuació integrada d'execució directa a través de l'Institut Valencià d'Habitatge, SA, en la seua condició d'empresa de la Generalitat Valenciana per a les unitats d'execució UE-0, UE-2RA, UE-2RB, UE-2RC, UE-2RD, UE-6 i UE-15. La gestió d'aquestes unitats d'execució, mitjançant l'expropiació dels terrenys correspon a la Generalitat Valenciana, a través de l'Institut Valencià d'Habitatge, SA.
  
Les actuacions públiques contingudes en el desenvolupament del Pla Especial de Protecció i Reforma Interior del Barri de Velluters de València, en la mesura que impliquen privació singular de la propietat privada o de drets, o interessos patrimonials legítims, es beneficiaran del règim d'urgència als efectes que estableix la Llei d'Expropiació Forçosa (article 2.4 del Decret 158/1992, i disposició addicional 5ª de la Llei de la Generalitat Valenciana 10/1998, de 28 de desembre (DOGV número 3.404).
  
En conseqüència, de conformitat amb l'article 56 del Reglament d'Expropiació Forçosa i l'article 201.2 del Reglament de Gestió Urbanística, es va sotmetre a informació pública la relació de béns i drets afectats, i es procedeix a l'alçament d'actes prèvies a l'ocupació (article 52.3 de la vigent Llei d'Expropiació Forçosa).
  
A la vista de les actes prèvies a l'ocupació i formulats pel beneficiari de l'expropiació els corresponents fulls de dipòsit previ i/o indemnitzacions derivades de la ràpida ocupació, es convoca el pagament de la fase prèvia a l'ocupació i el correlatiu alçament d'actes d'ocupació.
  
Lloc: Oficina RIVA - Ciutat Vella, carrer Palma, número 5, telèfon 054 06 15 56.
  
Hora: de 09.00 a 14.00, de dilluns a divendres; de 16.00 a 20.00, de dilluns a dijous
  
Dies: 15, 16, 19, 20, 21, 22, 23, 26, 27, 28, 29 i 30 de juliol 1999.
  
Número ordinal dels expedients citats: de l'1 al 42 i del 9012 al 9042 de la Unitat d'Execució 6, i 1 de la Unitat d' Execució 15R.
  
A l'acte,, que serà notificat pel cèdula als interessats, aquestos concorreran amb el DNI i el NIF, nota simple del Registre de la Propietat per la qual s'acredite que la finca objecte d'expropiació es troba lliure de càrrecs i gravàmens; i, en cas que optaren ser representats per altres persones, còpia de la corresponent escriptura d'apoderament.
  
Es comunica que l'anunci es publica igualment als efectes establerts en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que figuren com a desconeguts o amb domicili ignorat, sense perjudici del que disposa l'article 5 de la Llei d'Expropiació Forçosa.